system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Comuna Jurilovca, Tulcea.
assistant
Jurilovca este o comună în județul Tulcea, Dobrogea, România, formată din satele Jurilovca (reședința), Sălcioara și Vișina.

Vestigii arheologice 
La 6 km de satul Jurilovca, pe malul înalt și abrupt al lacului, se află ruinele parțial dezvelite și restaurate ale fortăreței greco-romane Argamum (secolele VII î.C. - VI d.C.). Cu numele Orgame, este prima așezare antică din România menționată de un izvor scris al antichității. Se mai văd și azi o poartă a cetății, zidul de bg străzi, basilici paleocreștine, valuri de apărare din pământ ș.a.

Istorie recentă 

Comuna Jurilovca a fost întemeiată de lipoveni în pragul secolului al XIX-lea, prima atestare documentară datând din 1826. Deși la începuturile sale era un mic cătun, așezarea s-a dezvoltat devenind la sfârșitul secolului al XIX-lea un centru important al pescuitului în zona Deltei, în prezent este cea mai mare comunitate de pescari din Deltă, centru de colectare și prelucrare a peștelui, precum și un punct de atracție turistică.

De la Jurilovca se poate ajunge cu vaporașul la Gura Portiței, un sat de vacanță situat pe fâșia îngustă de pământ dintre lacul Golovița și Marea Neagră. Zona reprezintă o parte a rezervației biosferei Delta Dunării.

Specific local 

Specificul comunității este strâns legat de așezarea comunei pe malul complexului lagunar Razim-Sinoe și de tradițiile lipovenilor. Comunitatea celebrează sărbătorile religioase după calendarul Iulian, care este decalat cu 14 zile fata de calendarul Gregorian (de exemplu, Anul Nou se serbează pe 14 ianuarie). Cea mai importantă sărbătoare religioasă lipovenească este Acoperământul Maicii Domnului -"Pokrov" -(14 octombrie), zi în care lipovenii celebrează și Ziua Peștelui, sărbătoare ce durează trei zile. Un alt aspect important care contribuie la unicitatea comunității este portul tradițional lipovenesc, acesta fiind obligatoriu în biserică.

Casele rușilor-lipoveni prezintă de asemenea anumite particularități, culorile fațadei fiind în general alb și albastru, iar acoperișul este făcut din stuf. Baia lipovenească este o instalație traditională - o construcție separată de locuința propriu-zisă; baia tradițională sau înaintea marilor sărbători a fost aproape un ritual

Demografie 

Conform recensământului efectuat în 2021, populația comunei Jurilovca se ridică la 3.694 de locuitori, în scădere față de recensământul anterior din 2011, când fuseseră înregistrați 3.935 de locuitori. Majoritatea locuitorilor sunt români (52,9%), cu o minoritate de ruși lipoveni (39,66%), iar pentru 7,17% nu se cunoaște apartenența etnică. Din punct de vedere confesional, cei mai mulți locuitori sunt ortodocși (46,51%), cu minorități de creștini de rit vechi (39,42%) și adventiști (5,31%), iar pentru 7,39% nu se cunoaște apartenența confesională.

Politică și administrație 
Comuna Jurilovca este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități născute aici 
 Petre Ceapura, canotor;
 Gheorghe Danielov, canotor;
 Vasile Dîba, caiacist.

Note

Legături externe 
Jurilovca
 Biblioteca Naum Pocorschi Jurilovca 
 25 iunie 2004: Jurilovca - Pescari cu contract, 25 iunie 2004, Monica Iordache, Jurnalul Național
 Minunea de la Jurilovca, 23 august 2007, Alexandru Boariu, Jurnalul Național
 25 iunie 2004: Histria - Schitul babitelor din Jurilovca, 25 iunie 2004, Alexandru Nastase, Jurnalul Național
 Cu tărtăcuța-n apă și scoica-n băț, la Jurilovca și Portița, 1 octombrie 2009, Paula Anastasia Tudor, Jurnalul Național
 GALERIE FOTO Delicatese turistice pe drumul Razim - Deltă, 11 martie 2011, Adevărul
 FOTO VIDEO Jurilovca este „destinație europeană de excelență“: Gura Portiței, colț de rai între Golovița și Marea Neagră, 26 iunie 2013, Claudia Petraru, Adevărul

Jurilovca